
Arbeidskrav – Vurdering av digitale læringsresurser

Jeg har vært med å vurdere 4 følgende programmer;

· Alf og alfabetet
60-tallsytemet

Tall-Lek
SAFT

Refleksjonsnotat om studiet IKT1 så langt

Jeg jobber med IKT til daglig ved en attføringsbedrift, så en del av pensum hva angår Word og Excel har vært kjent stoff. Imidlertid har det vært funksjoner som jeg ikke har brukt eller var klar over, og det har vært kjekt å lære disse. Ellers har det videre vært spennende å lage hjemmeside.

Tempoet i dette studiet er høyt. Til tross for min erfaring rundt visse programmer vi har brukt her, har jeg til tider slitt med å følge tempoet. Da kan jeg tenke meg hvordan de som har liten erfaring har slitt. Undervisningen er lagt opp til at den enkelte student er aktiv. Og viktige informasjoner formidles digitalt. Dette har jeg slitt veldig med i og med at jeg har en fulltidsjobb og familie ved siden av som gjør krav på store deler av min konsentrasjon. Jeg har mange ganger innhentet opplysninger av medstudenter rundt viktige saker helt på tampen av tidsfristene.    

Med dette studiet så lang har jeg blitt en mer reflektert bruker av programvare med hensyn til å være kritisk til programmets innhold; pedagogisk og i forhold til grensesnitt. 

Etter mine observasjoner er Monica som er læreren vår, i større grad i dialog med studentene nå enn i begynnelsen av studiet. I begynnelsen snakket hun rask og virket noe uinteressert i kommentarer fra studentene. Da tenkte jeg mitt om de som ikke er så flinke i norsk og samtidig var usikker rundt IKT. Imidlertid ser jeg nå at det har vært noe forbigående og jeg må si jeg er fornøyd med måten Monica underviser på.

Det er besynderlig å se hvordan IKT-rommet vårt er innredet. Jeg kan ikke forene det med en forsvarlig praksis når studentene sitter i gal retning av hvor foreleseren og storskjermen befinner seg i rommet. Dessuten sitter studentene for tett og stolene er heller i dårlig stand med mangelfulle innstillingsmuligheter og lignende.  

Det jeg vil frem til er at IKT-seksjonen bør fokusere mer på de ergonomiske forholdene rundt bruk av digitale læringsresurser. Jeg har spesielt dette fokuset i og med at jeg jobber ved en attføringsbedrift og ser daglig mange som sliter nettopp fordi de ikke har prioritert nok de ergonomiske forholdene ved arbeidsplassene de har vært på, før de kommer til oss. Emner rundt dette er for meg like viktig å formidle til studentene som pedagogikk og grensesnitt ved ulikeprogrammer.

